سلام حبايب
اليوم راح ننزل تشريب الدجاج لعيونكم
اول نسوي البرياني
نحضر 3 كلاصات تمن عمبر منظف
و3 كلاصات مي مملح
نحمي زيت مقدار استكان
ونخلي الماي بيه ابو الملح
من يفور
ندير التمن عمبر الي لازم متنكعوه هواي
يفور فورة قويه مع التقليب وبعدين نهدره على كيفه اتركوه
تعالوا نحول على حشوة البرياني
هاي التمن حضرته
اهنا استعملت لوز سلكته وكشرته وحمست الشعريه وحد وحد واللحم والبتيته والبصل
مو حمست الشعريه خليت نص كلاص ماي وظليت اخلط بيه خليته على صفحه واللوز هم من كشرته وحمسته خلطته وي الشعريه وكذلك البتيته والبصل
هاي شكله النهائي
هسه التشريب
هاي الدجاج سلكته شويه وذبيت مايها ووخرت الجلد ماله لاان مال ذبح
حمسوه زايد
هاي البصله بس حتى تمتص الزفرة مال الدجاجه وراها نطلعا من نتخلص من مي الدجاجه
هنا بديت احمس الدجاج وي الكركم والنومي بصرو ورشه ليمون دوزي
هوشظل بيها تصنفت من التنظيف المهم الطعم:biggrin:
وهنا خليت خمص وياها معلب ممكن تخلون عدس مسلوك لو حبيتم مقدار استكان للطعم والمرحله الاخيره ملحكت اصورها لااان ملحكت والسلام عود اسوي واصورلكم المرحله الاخيره لاان جان ريحه البرياني لاتقاوم ويادوب طلعت ورجعت لكيت الاكل مصبوب خخخخخخخخ بالعافيه عليكم